CELEX: 32011R0313
Language: hr
Date: 2011-03-30 00:00:00
Title: Uredba Komisije (EU) br. 313/2011 od 30. ožujka 2011. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               283
            
         32011R0313
   
               L 086/55
            
            
               SLUŽBENI LIST EUROPSKE UNIJE
            
            
               30.03.2011.
            
         
      UREDBA KOMISIJE (EU) br. 313/2011
   od 30. ožujka 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. ožujka 2011.
      
         
            Za Komisiju,
         
         
            U ime Predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Komad namještaja (tzv. „stalak za televizor”) s približnim mjerama 80 × 40 × 45 cm.
               Proizvod se sastoji od gornje ploče i dvije police od prozirnog kaljenog stakla te četiri cilindrične metalne noge približnih dimenzija 45 × 5 cm.
               Najveće dopušteno opterećenje proizvoda je 80 kg.
               Vrijednost metalnih dijelova je otprilike 47 %, a staklenih 44 % ukupne vrijednosti proizvoda.
               
                   (1) Vidjeti sliku.
            
            
               9403 20 80
            
            
               Razvrstavanje se utvrđuje u skladu s Općim pravilima 1., 3.(b) i 6. o tumačenju kombinirane nomenklature i tekstom oznaka KN 9403, 9403 20 i 9403 20 80.
               Stolovi i sličan namještaj od različitih materijala razvrstavaju se u skladu s materijalom od kojih su izrađeni nosivi dijelovi (noge i okvir), osim ako, primjenom Općeg pravila za tumačenje 3.(b), materijal od kojeg je izrađena gornja ploča stolu daje njegove osnovne osobine, na primjer, tako da ima veću vrijednost (vidjeti također Napomene s objašnjenjem KN-a tarifnom broju 9403).
               Stoga se proizvod ne može razvrstati u oznaku KN 9403 89 00 kao namještaj od drugih materijala (staklo), jer mu staklo, s obzirom na to da ima manju vrijednost od metalnog nosivog dijela, ne daje njegove osnovne osobine.
               Stoga se proizvod razvrstava u skladu s materijalom od kojeg je načinjen nosivi dio.
               U tu se svrhu proizvod razvrstava u oznaku KN 9403 20 80 kao drugi metalni namještaj.
            
         
      
   
      (1)  Slika je isključivo informativne prirode.